شه‌فه‌ق نيوز/ مايك په‌مپيۆ وه‌زير خارجيه‌ى ئه‌مريكى، ئاشكراى ئه‌وه‌ كرد وڵاته‌يل يه‌كگرتگ جه‌نگ وه‌ل ئيران ناخوازێد و جه‌ختيش له‌وه‌ كرد دبلۆماسيه‌ت وه‌ل ته‌هران وه‌رده‌وامه‌.
په‌مپيۆ له‌ ديمانه‌يگ وه‌ل به‌رنامه‌ى"فۆكس نيوز سه‌نداى"، وت: دوناڵد تره‌مپ سه‌رۆك وڵاته‌يل يه‌كگرتگ گشت هه‌وڵيگ داگه‌ ئه‌را دويره‌وخستن جه‌نگ و ئاماژه‌ وه‌يه‌يش كرد ئه‌مريكا ئاماده‌س ئه‌را له‌وه‌رگرتن هه‌ر رێ وشوونيگ وه‌گووره‌ى خواست.
جى باسه‌، وه‌زير خارجيه‌ى ئه‌مريكا هه‌ميش وت: ئيمه‌ گشت هه‌وڵيگ دايمنه‌ ئه‌را ئه‌وه‌گ جه‌نگ نه‌دێ و باس له‌وه‌يش كرد ك وڵاته‌گه‌ى ئوميده‌واره‌ هه‌ڕه‌شه‌ى وه‌كارهاوردن ‌هيز به‌س بدێ ئه‌را كيشانن سه‌ركرده‌يل ئيرانى ئه‌را بان مێز گفتگوو و وتيش: بايه‌سه‌ له‌بان ئيرانيه‌يليش ئه‌وه‌ بزانن ك ئيمه‌ وه‌رده‌واميم له‌وه‌رگرتن رێ وشوون ئه‌را نواگيرى له‌ ئيچنه‌ ره‌فتاره‌يليگ.
